Kendrick Lamar. Kendrick Lamar Duckworth (1987-yil 17-iyunda tugʻilgan) – amerikalik reper, qoʻshiq muallifi, prodyuser va tadbirkor. U Kaliforniyaning Kompton shahridan. U oʻzining "Overly Dedicated", "Section.80," "Good Kid", "MAAD City," "To Pimp a Butterfly" va "DAMN" albomlari bilan mashhur.. Shuningdek, u beshta miksteyp chiqargan. 2013-yil oktyabr oyida Lamar 2013-yilgi BET Awardsda beshta mukofotni qoʻlga kiritdi. U shouda „Money Trees“ qoʻshigʻini ijro etdi. U 2013-yil 5-noyabrda chiqarilgan Eminemning "The Marshall Mathers LP 2" albomidagi yagona mehmon repper edi. Lamar Kanye West bilan 2013-yil oktyabr-dekabr oylarida Yeezus Tour doirasida oʻn sakkizta kontsert berdi. Lamar 2013-yilda yettita Grammy mukofotiga nomzod boʻlgan. U taqdirlash marosimida Imagine Dragons bilan „m. A. A.d city“ va „Radioactive“ remiksini ijro etgan. 2024-yilda Kendrik Metro & Futureʼning Like That qoʻshigʻida mashhur reper Drake bilan janjal boshlaydi va shu tariqa hip-hop hamjamiyati Drake tarafdorlari va Lamar tarafdorlari oʻrtasida boʻlinib ketadi. 2015-yilda Kendrik Lamar „"To Pimp a Butterfly"“ nomli studiya albumini taqdim etdi. Bu albom Grammy mukofotlarida „Eng yaxshi rep albomi“ nominatsiyasini qoʻlga kiritdi. Shuningdek, loyiha „Yilning eng yaxshi albomi“ nominatsiyasiga ham tavsiya etildi. Albumdagi „I“ nomli yagona qoʻshiq 2014-yilda Grammy mukofotlarining „Eng yaxshi rep qoʻshigʻi“ va „Eng yaxshi rep ijrosi“ nominatsiyalarida gʻolib boʻldi. Albumdan yana ikkita qoʻshiq 2015-yilgi marosimda mukofotlarga sazovor boʻldi: „Alright“ „Eng yaxshi rep qoʻshigʻi“ va „Eng yaxshi rep ijrosi“ nominatsiyalarida, „These Walls“ esa „Eng yaxshi rep/qoʻshiq hamkorligi“ nominatsiyasida gʻalaba qozondi. „Alright“ shuningdek, „Yil qoʻshigʻi“ va „Eng yaxshi musiqiy video“ nominatsiyalarini oldi. 2017-yilda Lamar "DAMN" qoʻshigʻini yangicha yaxshilangan versiyada chiqardi. Albom 2017-yilda yettita Grammy mukofotiga nomzod boʻlgan va beshta gʻolib boʻlgan. Albom „Eng yaxshi rap albomi“ mukofotiga sazovor boʻldi, shu bilan birga „Yil albomi“ nominatsiyasiga sazovor boʻldi. „HUMBLE“ singli "Eng yaxshi rap ijrosi, " „Eng yaxshi rap qoʻshigʻi“ va „Eng yaxshi musiqiy video“ nominatsiyalari bilan taqdirlangan, shuningdek, „Yil rekordi“ nominatsiyasiga nomzod boʻlgan. Qoʻshiqchi Rihanna ishtirokidagi yana bir trek „LOYALTY“ eng yaxshi rep/qoʻshiq ijrosi uchun mukofotga sazovor boʻldi. 2018-yilda DAMN musiqa boʻyicha Pulitser mukofotiga sazovor boʻldi va Lamar bu mukofotni qoʻlga kiritgan birinchi rep ijrochisiga aylandi. 2018-yilda Lamar „Qora pantera“ filmi saundtreki sifatida „Qora pantera“ qoʻshigʻini chiqardi, Lamar ushbu filmda saundtreklarga javobgar asosiy kurator boʻlib ishlagan. Ushbu chiqarilgan saundtrek va uning treklari 2018-yilda yilning eng yaxshi albomi uchun yettita Grammy mukofotiga sazovor boʻldi. „Kingʻs Dead“ treki (Future, Jay Rock va James Blake bilan) eng yaxshi rep ijrosi uchun mukofotga sazovor boʻldi. 2022-yil 13-mayda Lamar musiqa yaratishdan 5 yillik tanaffusdan soʻng oʻzining beshinchi studiyaviy albomi "Mr. Morale & the Big Steppersni" chiqardi. U „"Eng yaxshi rap albomi"“ mukofotini qoʻlga kiritdi va 2023-yilgi Grammy mukofotlarida „Yil albomi“ nominatsiyasiga nomzod boʻldi.